open-index/open-wikipedia-markdown huggingface dataset:
Steinar Holvik

**Steinar Holvik** (født 21. juli 1968 på Sandane) er en norsk fotballassistentdommer som representerer Sandane Turn og Idrettslag, fra Gloppen kommune. Holvik er utdannet elektriker.

Holvik har vært dommer siden 1988 og FIFA-assistentdommer siden 1995. Han har dømt 108 kamper i Tippeligaen og han var også assistentdommer under Fotball-EM i 2004 i Portugal og mange kamper i UEFA Champions League. Han er en del av en fast trio som består av Terje Hauge som hoveddommer, og Ole Hermann Borgan og ham selv som assistentdommere.

Steinar Holvik er tidligere elev ved Firda vidaregåande skule på Sandane. 

## Se også
* Liste over kjente elever ved Firda videregående skole
Corey Taylor

**Corey Todd Taylor** (også kalt **#8**) (født 8. desember 1973 i Des Moines, Iowa) er frontfigur i Nu metal-bandet Slipknot, og vokalist i hard rock-bandet Stone Sour. Han er også lederen av det Des Moines-baserte metal-bandet Facecage.

Han bruker en maske som ser ut som om den er av stein, med hull til munn og øyne som er delvis dekket av svart stoff. Taylor brukte før en maske som gav inntrykk av at nesa hans var vridd rundt. Men han har også brukt en del forskjellige masker, som han bruker for å uttrykke sine følelser. 

Fra og med 2016 har han brukt mer tid på scenen uten bandet Slipknot, men mer som en solo-artist, der han spiller kassegitar, har et slags «talkshow» og synger kjente Stone Sour- og noen Slipknot-låter i en litt mindre «metal-aktig» stil. Men han har også fremført flere låter fra andre kjente og mindre kjente artister.

Taylor spiller også piano i tillegg til elektrisk og akustisk gitar.

## Referanser


## Eksterne lenker
* 
* 
* 
*
Johan Bruyneel

**Johan Bruyneel** (født 23. august 1964 i Izegem, Belgia) er en sportsdirektør og tidligere profesjonell syklist. Etter at han la opp som profesjonell syklist i 1999, er han mest kjent som sportsdirektør i det amerikanske UCI ProTour-laget US Postal/Discovery Channel Pro Cycling Team, der han var med på Armstrongs syv seire i Tour de France. Han ble deretter sportsdirektør i Astana Team, der han var med på ytterligere to Tour de France-seire med Alberto Contador. Fra 2010-sesongen leder han det amerikanske laget Team RadioShack.

## Meritter
;1989
:Sveits rundt – 2 etappeseire 
;1990
:Tour de l'Avenir – sammenlagt 
;1991
:Coppa Placci
:Grand Prix du Midi Libre – etappeseier
:EG-Rundfahrt – etappeseier
:Rund um den Henninger-Turm
:Baskerland rundt – etappeseier
:Baskerland rundt – 2.-plass sammenlagt  
:Vuelta a España – etappeseier
;1992
:Grand Prix des Nations
;1993
:Tour de France – etappeseier (6. etappe)
;1995
:Grand Prix du Midi Libre – etappeseier
:Tour de France – etappeseier (7. etappe)
:Vuelta a España – 3.-plass sammenlagt

## Lag
### Sportsdirektør
* 1999 – 2007: Discovery Channel Pro Cycling Team (het US Postal Service Cycling Team til 2004)
* 2008 – 2009: Astana
* 2010 – : Team RadioShack

### Syklist
* 1998: ONCE
* 1997: Rabobank
* 1992-1995: Liberty Seguros
* 1990-1991: Lotto
* 1989: SEFB

## Eksterne lenker
* 
*
Markus Fothen

**Markus Fothen** (født 1981) er en tysk landeveissyklist. Han er broren til Thomas Fothen.

Under Tour de France 2006 hadde Fothen ungdomstrøya i 13 etapper, før Damiano Cunego overtok trøyen på den 17. etappen. Fothen kom til slutt på andreplass i kampen om ungdomstrøya.

## Lag
* Gerolsteiner (2004–2008)
* Team Milram (2009–2010)
* Team NSP (2011–2013)

## Referanser


## Eksterne lenker
* 
*
Alt for Egil

***Alt for Egil*** er en norsk film fra 2004 regissert av Tore Rygh.

Filmen hadde premiere den 20. august 2004. Filmen kan kalles en musikalsk komedie.

## Handlingen
Filmen starter med at Egil (Kristoffer Joner) henter den mentalt tilbakestående Jan-Ove (Trond Høvik) på verkstedet for psykisk utviklingshemmede. Sammen drar de opp til slalåmbakken. Etter at de har spent på seg skiene, møter de slalåmens første utfordring: å ta heisen. De prøver lenge og vel, men til slutt får de hjelp av ei søt, ung vegetarianer kalt Anette (Nina Ellen Ødegård). De begynner å kjøre. Til slutt kjører de så fort at Egil ikke klarer å stoppe, men kjører rett på Anette. Et helikopter kommer, med en litt mindre erfaren pilot (Morten Abel). Etter at Anette har kommet hjem fra sykehuset, drar Egil og Jan-Ove hjem til henne med en pizza laget på Egils arbeidsplass. Etter hvert blir de kjærester og drar på båttur med noen venner. Egil innrømmer hva som skjedde i slalåmbakken, og dette fører til at Anette drar hjem – hun vil ikke være kjæreste med Egil lenger. Egil prøver å ta sitt eget liv sammen med moren (Sally Nilsson), men da dukker plutselig Anette opp. Hun begynner å synge en sang, og Egil innser at han ikke vil dø, han vil være hos Anette.

## Roller i filmen
* Egil – Kristoffer Joner
* Jan-Ove – Trond Høvik
* Morten Abel (Pilot) – Morten Abel
* Anette – Nina Ellen Ødegård
* Jenny – Sally Nilsson
* Hans Lima – Vegar Hoel   
* Plexa-Paul – Anders Hove 
* Svein-Inge – Gaute Garlid
* Anettes Far – Even Stormoen 
* Trude – Kjersti Tveterås
* Lygre – Svein Harry Schöttker Hauge
* Jarle (som Marko Kanic) – Marko Iversen Kanic 
* Kvinnelig lege – Elin Furubotn     
* Vakt – Geir Greni   
* Sint Mann – Stian Kristiansen
* Fabrikkleder – Terje Torkildsen  
* Glenn Andre Kaada

## Musikk
* Kristoffer Joner – «*24 timer i døgnet*», «*Ingenting forsvinne*»
* Morten Abel – «*Keep Yourself in Motion*», «*You Are Beautiful*», «*Treffe deg når eg ser deg*»
* Nina Ellen Ødegård – «*Uten deg, finns det ingen verden*»
* Thomas Dybdahl – «*Det eg undrar på*»

Filmmusikken ble også gitt ut som eget album.

## Eksterne lenker
*
Heihe-Tengchong-linjen

**Heihe-Tengchong-linjen** (kinesisk: 黑河-腾冲线) er en imaginær delelinje som deler Kina i to nesten like store deler. Linjen trekkes mellom den lille byen Hēihé 黑河 (i provinsen Heilongjiang) til Téngchōng 腾冲 (i Yunnan) diagonalt tvers gjennom Kina. Det var befolkningsgeografen Hu Huanyong som «oppfant» linjen i 1935 og kalte den en *geodemografisk demarkasjonslinje*. 

Linjen delte Kina slik:

*Vestenfor: 57 prosent av arealet, men bare 4 prosent av befolkningen
*Østenfor: 43 prosent av arealet, men 96 prosent av befolkningen

Befolkningsfordelingen på begge sider av linjen er fremdeles (2007) omtrent den samme. 

## Eksterne lenker
* Numerical Simulation of Population Distribution in China
* Befolkningsutvikling i Kina (Wolfgang Taubmann, Universitetet i Bremen)
Påls briller

***Påls briller*** er et norsk filmprogram med Pål Bang-Hansen som gikk på NRK2 fra 1997 til 1998. Programmet omhandlet aktuelle filmer, filmfestivaler og norsk filmproduksjon.

Programmet hadde et seertall på mellom 50 000 og 60 000.

## Referanser


## Eksterne lenker
*
Huabei

**Huabei** (kinesisk forkortelse; forenklet kinesisk: 华北; tradisjonell kinesisk: 華北; pinyin: *Huáběi*) er en kinesisk betegnelse for de følgende nordlige administrasjonsenheter på provinsnivå i Kina:

#Indre Mongolia
#Shanxi
#Peking
#Tianjin
#Hebei

Dette er den region som kunne oversettes som *Nord-Kina*, skjønt i det meste av Kinas historie ville dette være noe misvisende. Det klassiske Nord-Kina ville riktignok i høy grad overlappe det moderne *Huabei*, men ville for eksempel ikke strekke seg like langt vestover og nordover (ytterflankene av den moderne autonome region Indre Mongolia ville før vært å betrakte som tilhørende Vestkina henholdsvis Mandsjuria), og avgrensningen mot sør ville ha vært noe annerledes (nærmere eller mer sammenfallende med Guleelvens midtre og nedre løp).
Xinan

**Xinan** (korttegn:  西南, pinyin: *Xīnán *, som mer fullstendig er *Xīnán Dìqū* = 'vestsørlige region') er en kinesisk betegnelse for de følgende sørvestlige administrasjonsenheter på provinsnivå i Kina: 

#Xizang
#Sichuan
#Chongqing
#Yunnan
#Guizhou

## Referanser
Borider

* *[[Boros]]*
* *[[Lecontia]]* 
* *[[Synercticus]]* 

**Borider** (Boridae) er en artsfattig familie av biller som lever under barken på døde bartrær. De er ikke kjent fra Norge, men den svært sjeldne og truede arten *Boros schneideri* er funnet i Sverige og Finland.

## Utseende
Middelsstore (ca. 9– 15&nbsp;mm), avlange, flate biller, oversiden er kraftig punktert og blank, ikke påfallende hårete. På farge er de brunlige eller svarte. **Hodet** er ganske stort og flatt, med fremstrakte kjever (prognath) og små, utstående fasettøyne. Hodet er tydelig innsnevret bak fasettøynene. Antennene er forholdsvis korte og 11-leddete, perlekjedeformede. **Brystskjoldet** har sterkt rundede sider og ser ovalt ut ovenfra. Det er grovt og kraftig punktert. **Dekkvingene** er avlange, parallellsidige med tydelige skuldre. De er kraftig punktert, men mangler punktrekker. **Beina** er korte og slanke, for- og mellomføttene er fem-leddete, bakføttene fire-leddete. **Larvene** ligner sterkt på larvene til kardinalbiller (Pyrochroidae).

## Levevis
Larvene lever under barken på døde stammer av bartrær og spiser trolig det råtnende sevjelaget (kambium). Den europeiske arten *Boros schneideri* er funnet over store deler av Europa, men er sjelden alle steder, og er nevnt på EUs Appendix II liste over særlig verneverdige arter som det må gjennomføres tiltak for å ta vare på.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien heteromerer, Tenebrionoidea Latreille, 1802
***** Familien **Borider**, Boridae Thomson, 1859
****** Underfamilien Borinae Thomson, 1859
******* Slekten *[[Boros]]* Herbst, 1797
******** *Boros hydrophiloides* Fairmaire
******** *Boros schneideri* (Panzer, 1796) – Europa
******** *Boros unicolor* Say, 1827 – Nord-Amerika
******* Slekten *[[Lecontia]]* Champion, 1893 – Nord-Amerika
******** *Lecontia discicollis* (LeConte, 1850)
****** Underfamilien Synercticinae Lawrence & Pollock, 1994 – Australia
******* Slekten *[[Synercticus]]* Newman, 1842
******** *Synercticus heteromerus* Newman, 1842

## Eksterne lenker
* 
*Bilder: *Boros unicolor*: http://bugguide.net/node/view/52298. *Boros schneideri*: http://www.zin.ru/Animalia/Coleoptera/images/borschkm.jpg. *Boros unicolor*, larve: http://bugguide.net/node/view/16651
Xibei

**Xibei** (kinesisk forkortelse: 西北 – nordvest) er en kinesisk betegnelse for de nordvestlige deler av Kina, og omfatter de følgende administrasjonsenheter på provinsnivå:

#Xinjiang 
#Gansu 
#Ningxia Hui 
#Shaanxi 
#Qinghai 

Disse provinser og autonome regioner ligger alle vest for Heihe-Tengchong-linjen (skjønt en liten del av Shaanxi ligger øst for linjen).
Ripsslekta

* alperips (*R.&nbsp;alpinum*)
* blodrips (*R.&nbsp;sanguineum*)
* gullrips (*R.&nbsp;aureum*)
* hagerips (*R.&nbsp;rubrum*)
* bergrips *Ribes petraeum*
* solbær (*R.&nbsp;nigrum*)
* stikkelsbær (*R.&nbsp;uva-crispa*)
* svartstikkelsbær (*R.&nbsp;divaricatum*)
* villrips (*R.&nbsp;spicatum*)

**Ripsslekta** (*Ribes*) er en slekt av busker. Den regnes vanligvis som den eneste slekta i ripsfamilien, men enkelte botanikere skiller stikkelsbær og noen andre arter med torner ut i en egen slekt, *Grossularia*. 

De er som regel 1–1,5&nbsp;m høye busker, men de kan en sjelden gang bli små trær. De fleste artene feller løvet om vinteren, men det er også noen eviggrønne eller vintergrønne arter. Bladene sitter spredt og er håndflikete med 3–5 lapper. De fem- eller firetallige blomstene sitter i hengende eller opprette klaser i bladhjørnene. Blomsten er oversittende. Kronbladene er små, og arret er todelt. Frukten er et kjøttfullt bær der begeret sitter igjen. Noen arter har tvekjønnede blomster, mens andre har adskilte hann- og hunnblomster på ulike planter (særbu).

Ripsslekta omfatter omtrent 150 arter og er utbredt i de tempererte strøkene på den nordlige halvkule og i Andesfjellene. I Norge vokser alperips, solbær og villrips naturlig, mens hagerips og stikkelsbær er innført og naturalisert for lenge siden. Noen andre hagearter blir av og til forvillet.  

De mest kjente medlemmene av slekten dyrkes på grunn av bærene: hagerips, som har hvite eller røde bær, solbær og stikkelsbær. Alperips er en nøysom hekkplante, mens blodrips og gullrips dyrkes for de vakre blomstene.

Artene i ripsslekta er mellomvert for den parasittiske soppen solbærfiltrust. Amerikanske furuarter har liten motstandskraft mot denne soppen, og USA hadde 1912–1966 strenge føderale begrensninger på import og dyrking av *Ribes*-arter. I noen delstater er det fortsatt forbudt å dyrke solbær. Disse restriksjonene har begrenset kommersiell dyrking av rips og solbær i USA.

## Galleri

|Utbredelse
Ribes rubrum (knospend).jpg|Blomstrende hagerips
Schwarzejohannisbeere.jpg|Modne solbær
Ribesaureum1pl.jpg|Gullrips
Ribes lacustre 10504.JPG|*[[Ribes lacustre]]*
Ribes malvaceum var veridifolium 2.jpg|*[[Ribes malvaceum]]* var. *veridifolium*


## Litteratur
* 
* 
* 
* 
* 
* 

## Eksterne lenker
*
Huadong

**Huadong** (kinesisk forkortelse, kinesisk: 华东, pinyin: *Huádōng*) er en kinesisk betegnelse for de følgende østlige administrasjonsenheter på provinsnivå i Kina:

#Shandong
#Jiangsu
#Anhui
#Shanghai
#Zhejiang
#Jiangxi
#Fujian
King Midas

**King Midas** er et norsk rockeband fra Oslo.

Bandet ble startet i 1990 og ga ut sin første EP-en *From The Pipeline* i 1994 og debutalbumet *King Midas* i 1997. Med albumet *[[Romeo Turn]]* i 2003 fikk gruppen et moderat gjennombrudd. Fotografen Per Heimly laget coverfotografi til albumet, og ble med dette instrumentell i å definere gruppens stil videre. Etter utgivelsen ble de nominert til tre priser til Alarmprisen 2004: klassene årets låt og årets video for «Romeo Turn» og årets liveartist. De ble senere nominert til Alarmprisen 2006 i klassen årets musikkvideo for for «City Sounds» og til Alarmprisen 2007 i klassene årets rockealbum for *[[Sorry]]*, årets låt for «Westend Boys» og årets liveartist. De vant Spellemannprisen 2013 i kategori rock for albumet *[[Rosso (album)|Rosso]]*.

Musikkstilen til King Midas er sterkt preget av disco, og er egnet for dans og nattklubb. Tekstene er lyriske og får tidvis en melankolsk klang i musikken. Navnet King Midas er hentet fra gresk mytologi.

I radioprogrammet Siri & Co i radiokanalen NRK P13 24. februar 2013 oppgir vokalist Anders Woltmann og bassist Per Vigmostad at de husker «You could be mine» av Guns N’ Roses som en kul låt, da de vokste opp på 90-tallet. Som fjortiser begynte de å spille rock and roll og metal-låter av band som Led Zeppelin, DWaS, Deep Purple og AC/DC.

## Diskografi
* *King Midas* (Perfect Pop Records, 1997)
* *Scandinavia* (ManRec, 1999)
* *[[Romeo Turn]]* (Éllet Records, 2003)
* *The Jaguars* (Universal, 2005)
* *[[Sorry]]* (Universal/Vertigo, 2007)
* *[[Rosso (album)|Rosso]]* (Fysisk format, 2013)

## Referanser


## Eksterne lenker
*
Zhongnan

**Zhongnan** eller noen ganger **Huanan** (korttegn: 中南 eller 华南; 华 *hua* er en kinesisk kortform for *Kina* 中华 Zhonghua) er en kinesisk betegnelse for Sentral- og Sør-Kina. Den omfanger de følgende administrative enheter på provinsnivå:

#Henan
#Hubei
#Hunan
#Guangxi
#Guangdong
#Hongkong
#Macao
#Hainan

Betegnelsen **Huanan** (korttegn: 华南) omfatter egentlig bare provinsene Guangxi, Guangdong (med Hongkong og Macao) og Hainan.

Betegnelsen **Huazhong** (korttegn: 华中) fomfatter provinsene Henan, Hubei og Hunan.

## Eksterne lenker
*
Dongbei

**Dongbei** (kinesisk: 东北, pinyin: *Dōngběi*) er en kinesisk betegnelse på de tre mest nordøstlige provinser i Kina:

#Heilongjiang
#Jilin
#Liaoning

Disse tre provinser omfatter størstedelen av den historiske region Mandsjuria, og det er vanligere å kalle de tre provinser for Mandsjuria enn Dongbei. 

## Litteratur
* Thomas R. Gottschang and Diana Lary: *Swallows and Settlers - The Great Migration from North China to [[Manchuria]]*, Centre for Chinese Studies, The University of Michigan, Ann Arbor 2000. .
* Michael Meyer: *In Manchuria: A Village Called Wasteland and the Transformation of Rural China*, Bloomsbury Press, 2015, 
* Lenore Lamont Zissermann: *Mitya's Harbin; Majesty and Menace*, Book Publishers Network, 2016. .
Vendsyssel-Thy

**Vendsyssel-Thy**, eller **Nørrejyske Ø**, er den nest største øya i Danmark og er den delen av Jylland som ligger nord for Limfjorden. Den består av Vendsyssel, Hanherrederne og Thy. Området var delt mellom Nordjyllands Amt (Vendsyssel, det meste av Hanherrederne), Viborg Amt (vestligste del av Vester Hanherred, Thy) og Ringkjøbing Amt (Thyholm). Fra 2007 ble nesten hele området en del av Region Nordjylland, mens den sørligste delen, Thyholm, gikk til Region Midtjylland.

Selv om det geografisk sett er en øy, regnes området tradisjonelt ikke slik av danskene. Man snakker heller om de tre landsdelene Vendsyssel, Hanherred(erne) og Thy.

Området har et areal på 4&nbsp;686 km², og i 2003 bodde det 306&nbsp;373 innbyggere her. Her ligger blant annet Hanstholm, Hirtshals og Frederikshavn, som danskebåter fra Norge går til. Fiskeri- og turistbyen Skagen ligger lengst nord, med Grenen som nordligste punkt. Nørresundby er den nordlige delen av Aalborg, som stort sett ligger sør for Limfjorden. 

Etter å ha vært landfast med resten av Jylland siden rundt 1100 ble området en øy igjen den 3. februar 1825, da en stormflo fra Nordsjøen brøt gjennom Agger Tange og skapte Agger Kanal. Sand la seg riktignok i denne kanalen, og den ble helt lukket igjen i 1877, men før den tid hadde Thyborøn Kanal blitt dannet litt lenger sør i forbindelse med en stormflo i 1862.

Veinettet er de senere år bygd ut med henblikk på å fjerne gjennomgangstrafikken fra befolkningsområdene og samtidig få 4- og 6- feltsveier forbi Ålborg, som er den største byen like syd for området og hvor E39 og E45 møtes fra Hirtshals respektive Frederikshavn. Andre større veiutbedringer pr. 2006 finnes langs riksveiene 11 og 29 som tar trafikk fra Hanstholm. En del av det mindre veinettet er merket som margerittruten og går i variert landskap.

Det er ferjeanløp fra Norge til Hanstholm, Hirtshals og Frederikshavn, og fra Sverige (Göteborg) til Frederikshavn.

Landskapet er i vest åpent og gir et forblåst inntrykk. Det er plantet lange trerekker mellom åkrene for å styre vinden. Mange steder er det plantet skog (noe av den som verneskog). Mot østsiden vedlikeholder skogen seg selv, og det kan drives hogst. Klitter, heder og sandmiler gjør landskapet nord for Hjørring og Fredrikshavn til et egnet mål for turister, men hele kysten mot Nordsjøen har store klitter og sandstrender. I Thy rekker beltet av verneskog på sandgrunn, klitter, heder og myr opp mot 15 km inn i landet, her ble Thy nasjonalpark opprettet i 2008.

Skagens Museum, Brøndums Hotel og Grenen med sitt særegne lys gir dagens besøkende et ekko av gullalderen i dansk og nordisk kunst.

## Eksterne lenker
*
Ertholmene

**Ertholmene** (gammel stavemåte: *Ærtholmene*) er en øygruppe ca. 20 km nordøst for Bornholm i Østersjøen. Øygruppen består av de to bebodde øyene Christiansø og Frederiksø, samt øya Græsholm og noen holmer og skjær (Lilleø, Høgebur, Tat, Tyveskær, Vesterskær og Østerskær). De to hovedøyene er forbundet med hverandre med en ca. 30 meter lang fotgjengerbro. Samlet areal for Ertholmene er 39 hektar, hvorav Christiansø er på 22,3 hektar, Frederiksø på 4 hektar og Græsholmen på 9 hektar. Totalt bor det 96 innbyggere Ertholmene.

Ertholmene er ikke del av noen kommune, men sorterer under Forsvarsministeriet, og øyenes administrator omtales som «Kongen af Christiansø». Øygruppen utgjør  Christiansø Sogn, og har egen lege og skole til og med sjuende klasse.

Danmarks østligste punkt er Østerskær, ca. 300 meter øst for Christiansø.

## Historie
Der var ikke fastboende på Ertholmene før på slutten av 1600-tallet og frem til da het øyene Kirkeholmen (nå Christiansø) og Bodholmen (nå Frederiksø). I 1684 besluttet Christian V av Danmark og Norge å bygge et festningsanlegg på øyene rundt den naturlige havnen mellom Kirkeholmen og Bodholmen. Festningen fikk navnet Christiansø, og de to hovedøyene skiftet navn til Christiansø (etter Christan V) og Frederiksø (etter Frederik IV). Festningen besto av to tårn, *Store Tårn* på Christiansø og *Lille Tårn* på Frederiksø, samt noen bastioner og ringmurer. Festningens andre bygninger ble oppført omkring havna. Festningen fungerte som militært anlegg frem til 1855.

Innbyggertallet var på sitt høyeste ved folketellingen i 1810 med 829 innbyggere. Siden 1810 har innbyggertallet falt og spesielt etter at festningen ble nedlagt.

I 1821 ble anarkisten og teologen Jacob Jacobsen Dampe overført til fengsel på Christiansø under streng bevoktning. Opprinnelig var han idømt dødsstraff, men det ble endret til livsvarig fengsel av Frederik VI.

Etter festningstiden ble Ertholmene primært et fiskersamfunn. Mange av de gamle militæranleggene er bevart, og alle bygninger og murer er i dag fredet. 

## Referanser


## Eksterne lenker
* 
* Christiansøs hjemmeside
Yding Skovhøj

**Yding Skovhøj** er et av de høyeste punktene i Danmark.

Høyden er 172,54 meter over havoverflaten medregnet en gravhaug fra bronsealderen som ligger på toppen av høyden. Om man ser bort fra de menneskeskapte haugene, er høyden 170,77 meter, noe som er ni cm lavere enn det høyeste naturlige punktet i Danmark, Møllehøj med 170,86 meter, mens Ejer Bavnehøj er Danmarks tredje høyeste naturlige punkt med 170,35 meter.

Høyden ligger i Yding Skov (derav navnet) i den nordlige delen av Horsens kommune, nær grensa til Skanderborg kommune i Østjylland. Det er den midtre av tre gravhauger. De to andre haugene er en aning lavere: Den østlige gravhaugen er 171,73 m og den vestlige 171,41 m.

## Referanser


## Eksterne lenker
* Yding Skovhøj – og andre høje i Danmark
*
Rupandehi (distrikt)

**Rupandehi** er et av Nepals 75 distrikter.

**Rupandehi** ligger i *Lumbini sone*, *Vestregionen*. Distriktet grenser mot Kapilvastu i vest, Arghakhanchi og Palpa i nord og Nawalparasi i øst. I sør grenser distriktet mot den indiske staten Uttar Pradesh.

Areal er 1 360&nbsp;km². Befolkning i 2001 var 708 419. Rupahendi var da Nepals nest mest folkerike distrikt.

Rupandehi ligger i den vestlige delen av Tarai, Nepals flate, tropiske, sørlige grenseområde mot India.

Hovedstad er Siddharthanagar. (Tidligere navn, Bhairahawa, er fortsatt mye brukt, og er offisielt navn på den store flyplassen.) Denne byen er også hovedstad i *Lumbini sone*, sammen med Butwal (se nedafor). Befolkninga var i 2005 berekna til 63&nbsp;372.

Største by er Butwal (transkriberes også Butawal), som i 2005 var landets 10. største by med 91&nbsp;737 innbyggere.

Antall distriktsutviklingskomiteer 69. Bykommuner 2.

Rupandehi har mange forskjellige befolkningsgrupper. I hovedstaden er bhojpuri, et nordindisk språk, mest brukt.

Lumbini, der prins Siddharta Gautama blei født, ligger kort vei fra Siddharthanagar. Riket han vokste opp i, Kapilavastu, har gitt navn til nabodistriktet i vest, der ruiner fra det historiske Kapilvastu fins like over grensa.

## Referanser


## Eksterne lenker
* Kart over Rupandehi-distriktet
* Kart med helseindikatorer (på engelsk)
Engelsk fullblodshest

**Engelsk fullblod** (engelsk: ***Thoroughbred***) er en hesterase. I Norge brukes den mest til veddeløp, og omtales oftest som "fullblods", selv om det egentlige rasenavnet er Engelsk Fullblod.

## Opprinnelse
Ordet "fullblod" brukes noen ganger for å beskrive en renraset hest, men dette er forvirrende og feil ordbruk. Den engelske fullblodshesten er en egen rase som stammer tilbake til England på 1600-tallet. Der ble den skapt ved hjelp av tre hingster: Byerly Turk, Darley Arabian og Godolphin Arabian, og 74 forskjellige hopper.
De tre hingstene ble bragt med fra Midtøsten og parret med engelske løpshester. Rasen som etter hvert ble utviklet, kunne opprettholde stor fart over lange avstander, og den forandret gallopsporten for alltid. Rasen er i dag svært utbredt, med over 118,000 nyregistrerte føll hvert år. Dens blodslinjer har bidratt til å skape mange nye raser, deriblant anglo-araberen, varmblodstraveren, quarterhesten, og mange andre varmblodsraser.

## Rasebeskrivelse
Den engelske fullblodshesten har et edelt hode med bred panne og rett profil. Den har lang hals, lang hellende skulder, godt definert manke, lang kropp, dyp buk og en sterk bakpart. 
Som en hesterease utelukkende framavlet for fart, har den lange, slanke og muskuløse ben med klart definerte sener og flate ledd. Den har kraftige bakbein med mye muskelmasse.
Et engelsk fullblod har som regel en mankehøyde på mellom 154 og 172 centimeter.

## Typiske trekk
Hesterasen er allsidig og gjerne portrettert som en med stort mot. Den er kjent for sin hurtighet over lange avstander. Rasen opptrer i veddeløpssammenheng med maksimal muskelutnyttelse, og dette har ført til svært mange ulykker og dødsfall på veddeløpsbanen. Denne grenen i hesteløp regnes for å ha verdens høyeste dødsrate innen alle lovlige menneske- og dyresporter. Engelske fullblod er også svært utsatt for andre helseproblemer, deriblant unormalt små hjerter og svært små hover i forhold til kroppsmasse. Grunnene til disse helseproblemene er fortsatt uklare, men svært ensidig fremavling og innavl kan være bidragende faktorer.
Det engelske fullblodet regnes for å ha et fyrig og ivrig temperament, samt for å være modig og intelligent.

## Bruksområder
Engelsk fullblod er en utmerket konkurransehest ikke bare innen veddeløp, men også innen andre hestesportgrener, og brukes mye i blant annet dressur og sprang, samt polo, feltritt, jakt og steeplechase. På grunn av rasens nære slektskap med veddeløp, betegnes gjerne engelske fullblod i andre sportsgrener som "OTTB – Off Track Thoroughbred".
For å offisielt regnes for en renraset fullblodshest i Norge må hesten være registrert i Norsk Jockeyklubb.

## Eksterne lenker
*
Siddharthanagar

**Siddharthanagar** (transkriberes også *Siddhartha Nagar*) er en by i Nepal.

Befolkninga var i 2005 anslått til 63 372.

Byens navn var tidligere **Bhairahawa**, og dette navnet er fortsatt mye brukt, noe som kan føre til forvirring. Flyplassen ved byen heter fortsatt Bhairahawa flyplass.

Den er hovedstad i  Rupandehi og *Lumbini sone* i *Vestregionen*.

Siddharthanagar er en viktig grenseby mot India og industriby.

Den ligger nær Buddhas fødested Lumbini, der det er et stort buddhistisk senter, og det kommer mange pilegrimer og turister fra hele verden.
Operasjon Anklet

**Operasjon Anklet**, også kalt **det andre lofotraidet**, ble planlagt, ledet og gjennomført i regi av den britiske militærenheten Special Operations Executive (SOE). Operasjonen foregikk i romjulen (26.–27. desember 1941) parallelt med Operasjon Archery (Måløyraidet). Operasjon Anklet rettet seg mot mål i Reine og Moskenes i Lofoten og ble først og fremst iverksatt som avledningsmanøvre for den større Operasjon Archery mot Måløy.

25 % av den 300 mann store styrken var fra Kompani Linge. Av skip bidro Royal Navy og Royal Fleet Auxiliary med en lett krysser, seks jagere, tre minesveipere, to landgangsfartøy (LSI), to ubåter og en rekke andre støtteskip. I tillegg stilte den polske marinen med to jagere.

Anklet og Archery var de første, større, kombinerte angrepene SOE gjennomførte etter at Kompani Linge var formelt organisert. Da mannskapene trakk seg tilbake til Storbritannia, hadde de følge av 266 nordmenn som sluttet seg frivillig til og flyktet fra landet. Operasjon Archery ble også regnet som en suksess, selv om kaptein Martin Linge, leder for Kompani Linge, mistet livet i aksjonen.

## Etter krigen
Sjøheimevernet oppkalte én av sine fire innsatsstyrker etter denne operasjonen. Innsatsstyrke Anklet var en av fire innsatsstyrker i Sjøheimevernet inntil Sjøheimevernet ble nedlagt i 2017. Heimevernet har oppkalt alle sine innsatsstyrker etter Kompani Linges operasjoner.

## Se også
* Operasjon Claymore (det første lofotraidet, 4. mars 1941)
* Måløyraidet
* Heimevernets innsatsstyrker

## Kilder
*
Lofotraidet

**Lofotraidet** kan vise til 2 forskjellige aksjoner under andre verdenskrig:

*Operasjon Claymore – 4. mars 1941, også kalt «Svolværraidet»
*Operasjon Anklet – Romjulen 1941, også kalt det «2. Lofotraidet»
Paul C. Lauterbur

**Paul Christian Lauterbur** (født 6. mai 1929 i Sidney i Ohio i USA, død 27. mars 2007 i Urbana i Illinois) var en amerikansk kjemiker og radiolog. Han ble tildelt Nobelprisen i fysiologi eller medisin i 2003. Han fikk prisen for sine oppdagelser vedrørende billeddannelse ved hjelp av magnetresonanstomografi. Han delte prisen med Peter Mansfield.

## Liv og virke
### Bakgrunn
Han studerte kjemi i Cleveland og promoverte ved University of Pittsburgh i Pennsylvania. 

### Karriere
Fra 1969 til 1985 var han professor for kjemi ved State University of New York University at Stony Brook. Fra 1985 til 1990 var han professor ved College of Medicine ved University of Illinois at Urbana-Champaign. Fra 1985 ledet han dessuten Biomedical Magnetic Resonance Laboratory.

### Nobelprisen
Lauterber og Mansfield har gjort avgjørende oppdagelser av hvordan magnetresonans kan utnyttes for å avbilde ulike strukturer i kroppens indre organer.  Disse oppdagelsene ledet til det moderne magnetkameraet  (magnetresonanstomografi, MRT) som innebar et stort gjennombrudd innen sykebehandling og medisinsk forskning.

Lauterbur oppdaget muligheten for å skape et todimensjonalt bilde gjennom å innføre gradienter som forandret magnetfeltenes styrke. Gjennom å analysere egenskapene hos de tilbakesendte radiobølgene  kunne han eksakt bestemme deres opprinnelse. På denne måten kunne man bygge opp todimensjonale bilder av strukturer som ikke kunne utskilles med andre teknikker.

Peter Mansfield videreutviklet arbeidet med å utnytte gradienter i magnetfeltet. Han viste hvordan signalene skulle  bearbeides matematisk og dataanalyseres slik at en brukbar avbildningsteknikk kunne utvikles. Mansfield viste også hvordan ekstremt rask avbildning skulle kunne skje, noe som først et titalls år senere ble teknisk og praktisk mulig innen medisinen.

Den medisinske anvendelsen av magnetresonanstomografi har utviklet seg svært raskt. De første magnetkameraene innen omsorgen ble tatt i bruk på begynnelsen av  1980-tallet. I 2002 fantes det mer enn  magnetkameraer i verden, og det ble gjort over 60&nbsp;millioner undersøkelser med magnetkamera.

## Referanser


## Eksterne lenker
Skjelettmuskulatur

**Skjelettmuskulatur**, eller tverrstripet muskulatur er en fellesbetegnelse for de musklene som er festet til skjelettet. Det er disse musklene som gjør at vi kan bevege oss. De kan arbeide raskt, men blir fort slitne.
Gårdsturisme

**Gårdsturisme** er turisme hvor man bruker gårdens ulike ressurser – bygninger, dyr, utstyr, landbruksproduksjonen, natur, historie og tradisjoner, menneskene på gården osv. – som elementer når man lager tilbud til turister. Det kan være at gården er en besøksgård (gjerne med klappedyr og gjerne beregnet på barnefamilier), overnattingssted, serveringssted eller gården kan tilby et aktivitets- / opplevelsestilbud. Mulighetene er mange og det handler om å tilby gårdsopplevelser som er unike og særpregede – opplevelser med historie, kultur og tradisjon som sentrale elementer.
 
Sentrale organer i Norge som Norges Bondelag, Norsk Bonde- og Småbrukarlag og Landbruks- og matdepartementet er opptatt av at man skal kunne utnytte ressursene som finnes i norsk landbruk best mulig.

I den forbindelse er de også aktive støttespillere for bransje- og markedsorganisasjonen for bygdeturisme og gårdsmat i Norge: Norsk Bygdeturisme og Gardsmat (NBG). Denne medlemsorganisasjonen ble etablert i 2004 ved en fusjon mellom *Norsk Bygdeturisme* og *Norsk Gardsmat*. Tilsvarende organisasjoner finnes i de fleste land. Dels bidrar disse organisasjonene til en faglig utvikling av bygdeturisme og gårdsmatproduksjonen gjennom aktive nettverk, og dels gjør disse at tilbudene blir samlet og gjøres tilgjengelige for publikum.

Det er økende interesse for bygdeturisme, gårdsmat, lokal mat, grønt reiseliv, geoturisme, økoturisme og alt hva dette ellers kalles. Uansett er det her snakk om turisme som bygger på natur, kultur, stedegne ressurser, historie m.v. – og som derved gir unike opplevelser.

## Eksterne lenker
* bygdeturisme og gardsmat i Norge
Himmelbjerget

**Himmelbjerget** er en 147,3 meter høy ås som ligger mellom Ry og Silkeborg i Danmark. Navnet er kjent fra 1700-tallet og er blant annet brukt i Erik Pontoppidans *[[Den danske atlas]]* fra 1727. Lokalt har stedet gått under navnet *Kollen* i mange år. 

## Historie
Helt frem til 1847 trodde man at Himmelbjerget var Danmarks høyeste punkt, men Møllehøj er høyere. Det var derfor naturlig at forfatteren Steen Steensen Blicher gjorde Himmelbjerget til et nasjonalt samlingspunkt med Himmelbjergmøtene i perioden 1839–1844.

I 1854 sto Silkeborgs grunnlegger Michael Drewsen i ledelsen for en grunnlovsfest på Himmelbjerget, en fest som senere fikk mange etterfølgere. Også i våre dager holdes det grunnlovsfester på Himmelbjerget, og området er et populært utfluktssted på grunn av den storslåtte utsikten og naturen.

Det er mulig å seile med rutebåt til Himmelbjerget fra Ry og Silkeborg – fra Silkeborg blant annet med det gamle dampskipet «Hjejlen».

## Himmelbjergtårnet

På toppen av Himmelbjerget står et 25 meter høyt murtårn, tegnet av den senere byarkitekten i København, Ludvig Fenger. Tårnet er reist til minne om kong Frederik VII, og som en takk fra det danske folk for grunnloven i 1849. Øverst på tårnet er det en frise som løper rundt på alle fire sidene, og som bærer innskriften: «Til minde om kongen – Frederik d. 7. – det danske folks ven – Grundlovens giver». 

Oppføringen av tårnet begynte i 1874, og det ble innviet 6. juni 1875. Utsmykkingen med kongens relieff ble ferdigstilt i 1891.

## Minnesteinene
Rett ved toppen av Himmelbjerget står en rekke minnesteiner. De er reist til minne om Steen Steensen Blicher, A.F. Tscherning, Leopold Budde og Vilhelm Beck. I tillegg er det en stein reist til minne om innføringen av kvinners stemmerett i 1915.

Fil:Panorama himmelbjerget.jpg|Himmelbjerget med tårnet på toppen og Julsø og Ry i bakgrunnen
Fil:Himmelbjerget 2005.jpg|Himmelbjerget med «Hjejlen» i forgrunnen


## Referanser




## Se også
* Liste over Danmarks høyeste topper

## Eksterne lenker
* Himmelbjergets historie
Ejer Bavnehøj

**Ejer Bavnehøj** er den tredje høyeste ikke menneskeskapte høyden i Danmark, 170,35 meter over havoverflaten.

I nærheten av Ejer Bavnehøj ligger et annet høyt punkt, Yding Skovhøj, som har en høyde på 172,66 meter over havet, medregnet en menneskebygd gravhaug fra bronsealderen.  Uten gravhaugen er Yding Skovhøj en aning lavere enn det høyeste ikke-menneskeskapte punktet i Danmark, Møllehøj med 170,86 meter, som er 51 cm høyere enn Ejer Bavnehøj.

Ejer Bavnehøj ligger i den sørlige delen av Skanderborg kommune mellom tettstedene Riis og Ejer.

Dette er den mest kjente baunehaugen (tilsvarande norsk *varde*), der det ble tent signalbål, for å advare folk og soldater om at fienden var på vei.

I 1920 ble det reist en gjenforeningsstein på toppen med teksten (av lærer Frederik Sørensen på Bjødstrup skole) «Her er jeg sat som Bavtasten, De Sønderjyder til Ære, Danske de var og Danske de blev, og Danske vilde de være»

Et tårn på toppen var ferdigbygd i 1924 og innviet 24. august samme år. Det er 12,47 meter høyt og bærer inskripsjonen: *Rejst af det danske folk* og *Nordslesvig genforenet med moderlandet i 1920* og med en byste av kong Christian 10. Tårnet er tegnet av arkitekt Jens Laustsen. 31. august 2002 ble det innviet en heis for bevegelseshemmede. Tårnet og området er fredet.

## Eksterne lenker
* 
* Ejer Baunehøjs Venner
Møllehøj

**Møllehøj** er det høyeste naturlige punktet i Danmark. Møllehøj er 170,86 meter høyt og ligger tett ved Ejer Bavnehøj.

Høyden ble først allment kjent i februar 2005 da nye oppmålinger viste at det er det høyeste punktet i landet. Inntil da trodde man at enten Yding Skovhøj eller Ejer Bavnehøj var Danmarks høyeste punkt. Disse to høydenes naturlige høyde er henholdsvis 9 og 51 cm lavere enn Møllehøj.

I det samme området er det hele fem menneskeskapte bronsealder-gravhauger som er høyere enn Møllehøj. Den høyeste av disse er Yding Skovhøj, eller mer presist, den midtre gravhaugen i Yding Skov, med 172,54 m.

Til tross for høyden har Møllehøj den femte lengste sekundærfaktor av alle fjell i Skandinavia. 

## Fotnoter

 
## Eksterne lenker
* Om Møllehøj hos Yding Skovhøj – og andre høje i Danmark.
*
Rune Pedersen

**Rune Pedersen** (født 19. mai 1963) er en norsk tidligere fotballdommer. 

Han vant Kniksenprisen som årets dommer ti ganger mellom 1990 og 2000. Kun Roy Helge Olsen med sin seier i 1993 stod i veien for at Pedersen kunne vinne prisen 11 ganger på rad. Han vant også Kniksens hederspris i 1998. Samme år dømte han to kamper under VM i Frankrike. Til og med 2014 var Pedersen ansatt som dommersjef i Norges Fotballforbund.

## Kamper under VM 1998
*   -   (gruppespill)
*   -   (kvartfinale)

## Referanser


## Eksterne lenker
* 
* Biografi hos Weltfussball.de
Tonje Steinsland møter…

***Tonje Steinsland møter...*** er en norsk portrettserie med Tonje Steinsland som gikk på TV 2 fra 2004 til 2008. Samtalene med Steinsland var ikke intervjuer i vanlig forstand. Journalisten stilte uten en liste med spørsmål, og åpnet i større grad for refleksjon og dybde. Steinsland var både intervjuer og regiansvarlig.

Premieren ble sett av 292 000 og hadde en markedsandel på 25,8 prosent. Sesongens siste episode ble sett av 450 000.

## Intervjuobjekter
Rigmor Galtung, Bjørn Sundquist, Andreas Skartveit, Torun Lian, Søster Anne-Lise, Saynab Mohamud, Stein Winge, Kim Friele, Eli Rygg, Dagfinn Enerly, Truls Frogner, Fabian Stang, Anna Wahlgren og Kristoffer Joner, Nini Stoltenberg, Ayaan Hirsi Ali, Tom Sterri, Ole Fyrand, Mari Boine, Karl Moursund, Gerd-Liv Valla, Ada Sofie Austegard, Hans Fredrik Dahl, Ghita Nørby, Georg Apenes, Mikkel Gaup, Knut Birkeland, Hildegun Riise, Terje Strømdahl og Sarita Skagnes.

## Referanser
Sankeykanalen

**Sankeykanalen** var et av hindrene jernbanen mellom Liverpool og Manchester måtte krysse. Viadukten som ble bygget over kanalen, var 22 meter høy og med ni bruer.
Leth Cuinn og Leth Moga

**Leth Cuinn** («Conns halvdel») og **Leth Moga** («Mughs halvdel») betegner en forhistorisk eller legendarisk deling av Irland i to like halvdeler; en sørlig og en nordlig.

Leath Cuinn var øya nord for Esker Riada, et øst-vest belte av en åshøyde, esker, fra Dublin til Galwaybukten. Conn Cétchathach («Conn av de hundre slag»), som denne divisjonen er oppkalt etter, var en retrospektiv stamfar til dynastiene Connachta og Uí Néill.

Irlands legendariske inndeling i Leth Cuinn og Leath Moga var et resultat av slaget ved Maigh Nuadad (eller Maigh Nuad, dagens Maynooth i Kildare) i år 123 e.Kr. Conn beseiret av Eoghan Mor (også kjent som Mug Nuadat), som ble tvunget til å gå med på delingen av Irland i to halvdeler:

* Den nordlige delen, som tilsvarer dagens provinser Connacht, Ulster og området for det historiske kongedømmet Mide, forble underlagt Conn, og kalt *Leth Cuinn* («Conns halvdel»)
* Den sørlige delen, som tilsvarer dagens provinser Munster, Leinster, og kongeriket Osraighe, ble Mugs halvdel, *Leth Moga*.

For å sikre ordningen ble Conns datter, Sadhbh, gift med Ailill Aulom, sønn av Eoghan. Dynastiet Eóganachta i Munster hevdet, som etterkommere av Oiloill Olum, den historiske rettigheten som overherredømme av Leath Moga (det vil si overherredømme over Leinster så vel som Munster) i tidlig middelalder, et krav som ble bestridt av Uí Néill.

På 1100-tallet ble den nord-sør-avdelingen av Irland brukt som grunnlag og begrunnelse for den nye inndelingen av bispedømmer i Irland ved synoden i Ráth Breasail i 1111.

## Annalistiske referanser
Se *[[Inisfallen-annalene]]* (AI)

* *AI929.2 Repose of Tuathal, lærd biskop av Leth Cuinn.*

## Referanser


## Litteratur
* Gwynn, Aubrey (1992): *The Irish Church in the Eleventh and Twelfth Centuries*, Four Courts Press.
* Ó Dubhagáin, Seaán Mór; Ó Huidhrín, Giolla-Na-Naomh (1943): *Topographical Poems*, Dublin Institute for Advanced Studies 

## Eksterne lenker
* «Leth Cuinn and Leth Moga (Medieval Ireland)» , *What-when-how.com*
Amerikansk tranebær

**Amerikansk tranebær** (*Vaccinium macrocarpon*) er en tranebærart og tilhører samme familie som blåbær og tyttebær, og kalles også for amerikanske tyttebær eller cranberries.

## Anvendelse
Tranebær har vært brukt i folkemedisinen til forebygging og behandling av urinveisinfeksjoner.

## Referanser




## Eksterne lenker
*
Institutt for geofag (UiO)

**Institutt for geofag** er et institutt ved Det matematisk-naturvitenskapelige fakultet ved Universitetet i Oslo.

Instituttet ble opprettet i 2003 som en sammenslåing av Institutt for geofysikk, Geografisk institutt (kun naturgeografi) samt Institutt for geologi.

## Fagområder
Institutt for geofag er det største instituttet i bredde på forskning og undervisning i geofagene i Norge. Fagområder spenner vidt fra meteorologi, oseanografi, hydrologi, naturkatastrofer, naturgeografi, geomatikk, geologi herunder petroleumsgeologi, geofysikk, tektonikk, petrologi, geokjemi og miljøgeologi.

## Ansatte
Staben består av 40 professorer og førsteamanuenser, i tillegg til postdoktorer, ph.d.-studenter, forskere, teknisk- og administrativt ansatte. Flere fagmiljøer ved instituttet fikk gode evalueringsresultat i Forskningsrådets evaluering av geofagene i 2011.
## Seksjoner og lokalisering
Instituttet er organisert i syv faglige seksjoner, i tillegg kommer administrasjon og teknisk ansatte.  Hoveddelen av Institutt for geofag er å finne i Geologibygningen på Blindern. Flere av seksjonene har imidlertid lokaler andre steder på Blindern: Seksjonen for Jordskorpens prosesser (tidligere GEO-PGP) holder til i Fysikkbygningen, Senter for Planetær Beboelighet (PHAB) som er et Senter for fremragende forskning (SFF) har besøksadresse i ZEB-bygningen, samt at Seksjon for meteorologi og oseanografi (MetOs), holder til i Kristine Bonnevies hus.  

Forskning, undervisning og annen vitenskapelige aktivitet ved instituttet har utspring av og er organisert i syv faglige seksjoner. Institutt for geofag har for tiden disse faglige seksjonene: 
*Geografi og hydrologi (GeoHyd)
* Meteorologi og oseanografi (MetOs)
* Studier av sedimentære bassenger
* Miljøgeovitenskap
* Geodidaktikk
* Jordskorpens prosesser (tidligere GEO-PGP)
* Senter for planetær beboelighet

## Studier
* Geologi og geografi – bachelor
* Geofysikk og klima – bachelor
* Geofag – master
* Computational Science – master

## Se også
*GÆA Norvegica, studentforening ved Institutt for geofag (stiftet 1935)

## Referanser


## Eksterne lenker
* Studér geofag ved Institutt for geofag, Universitetet i Oslo
* Hjemmeside for Institutt for geofag: www.geo.uio.no 
*Homepage for Department of Geosciences: www.mn.uio.no/geo/english/)
*Homepage for Centre for Planetary Habitability (PHAB), new SFF from 2023: www.mn.uio.no/phab/english/
*Homepage for The Centre for Earth Evolution and Dynamics (CEED), SFF 2013-2023: www.mn.uio.no/ceed/english/
* Det matematisk-naturvitenskapelige fakultet, UiO
Volleberg

**Volleberg** er et boligområde og tettsted i Songdalen i Kristiansand kommune i Agder. Tettstedet har  innbyggere per 1. januar , og ligger omtrent fire kilometer sør for det tidligere kommunesenteret Nodeland og ca. ti kilometer vest for Kristiansand. Bebyggelsen utgjør  km². Fylkesvei 461 og Europavei 39 går gjennom tettstedet.

Kjente idrettsutøvere fra Volleberg er håndballkeeper Steinar Ege og badmintonspiller Jim Ronny Andersen.

## Referanser
.30-06 Springfield

**.30-06 Springfield** (7,62 x 63&nbsp;mm) er en patron for gevær introdusert i det amerikanske forsvaret i 1906. .30-06 står for «0,30 tommer innført i 1906».

## Historie
Patronen overtok for den nesten identiske patronen .30-03 som Springfield M1903-rifla opprinnelig var kamret for. .30-06 forble hovedpatronen i den amerikanske hæren i nesten 50 år, inntil den ble erstattet av 7,62 x 51 mm NATO da M14-rifla ble antatt i 1954. Den var fortsatt i bruk i maskingevær fram til 70-tallet. Patronen ble brukt i sylinderlåsriflene Springfield M1903 og M1917 Enfield, i den halvautomatiske M1 Garand, Browning Automatic Rifle (**BAR**), og i flere maskingevær, blant annet M1919-serien. Den har vært basis for mange andre patroner, og den var og er fortsatt en populær patron for jakt på hjort og elg.

## Norsk bruk
Patronen ble approbert i Norge av forsvaret etter andre verdenskrig, og ble brukt spesielt i tyske Karabiner 98k rifler som ble ombygget fra 7,92 x 57 mm Mauser. .30-06 ble byttet ut med 7,62 x 51 mm NATO på 1960-tallet da det norske forsvaret byttet til AG-3 automatgevær. De gamle riflene ble da overlatt til Heimevernet, og fikk da klengenavnet «HV-Mauser». Disse ble så senere solgt til sivile som jakt- og konkurransevåpen. I Norge i dag blir .30-06 i dag benyttet mest til storviltjakt.

## Ytelse
Den opprinnelige .30-06-patronen brukt i den amerikanske hæren var en kule på 150 grain (9,7&nbsp;g). Etter første verdenskrig innså amerikanerne at de trengte ammunisjon med bedre egenskaper på lange avstander og kula ble byttet ut med en kule på 173 grain (11,2 g). Ammunisjonen med denne kula ble kalt «M1 Ball». Etterhvert viste det seg at skytebanene som var i bruk til trening ikke hadde gode nok sikkerhetsmarginer for den nye kula, og man gikk derfor tilbake til en 152 grains (9,8&nbsp;g) kule i 1940. Den fikk betegnelsen M2 Ball og hadde en utgangshastighet på 2&nbsp;740 fps (835&nbsp;m/s). Dette var standardammunisjon helt til 7,62 × 51&nbsp;mm tok over.

Dagens fabrikkammunisjon til .30-06 finnes i kulevekter fra 110 til 220 grains (7,1 til 14,3&nbsp;g), og i varianter både med reduserte ladninger og ekstra harde ladninger. .30-06 er en av verdens mest brukte patroner til jakt.

## Patroner basert på .30-06
Mange skyttere eksperimenterer med egne patronkonstruksjoner for hobbybruk. Disse patronene kalles for «villkatter». Noen ganger blir disse patronene tatt i bruk av våpenfabrikker og gjort om til fabrikkpatroner. Fire av disse er blitt brukt en del til jakt.

* .25-06 Remington, hylsehalsen er presset ned til å ta kuler med .257″ diameter.
* .270 Winchester, presset ned til å ta .277″ kuler.
* .280 Remington, tar .284″ (7&nbsp;mm) kuler.
* .35 Whelen, utvidet til å ta .358″ (9&nbsp;mm) kuler.

## Se også
* Liste over patrontyper
* :Kategori:Skytevåpen i kaliber 7,62 mm

## Referanser




## Eksterne lenker
* Oversikt over militær amerikansk .30-06 ammunisjon (på engelsk)
* Oversikt over en mengde .30-06 ammunisjon, mest militære, men også noen sivile (på engelsk)
Tangvall

**Tangvall** er handels- og administrasjonssenter i Søgne i Kristiansand kommune i Agder med bl.a Søgne rådhus og Søgne omsorgssenter. Tangvall har hatt en kraftig vekst de siste årene, med stadig nye virksomheter innen service og varehandel, og bygging av nye leilighetskomplekser. Søgne stadion ligger ved siden av Tangvall skole (ungdomsskole). Stedet har også fem dagligvareforretninger, kafé, bibliotek, helsehus, bokhandel, to apotek, bensinstasjon og vinmonopol. Tangvall er også et tettsted med betegnelsen *Søgne*. 

## Referanser
Teoretisk kjemi

**Teoretisk kjemi** er et fagområde som studerer molekylers struktur og reaksjoner ved hjelp av teoretiske metoder. Teoretiske beregninger basert på kvantemekanikkens prinsipper benyttes til å forstå de kjemiske prosessene og etablere grunnleggende konsepter. 

## Eksterne lenker
*
Stikkelsbær

**Stikkelsbær** (*Ribes uva-crispa*) er en busk av ripsfamilien i slekt med hagerips og solbær. Buskene blir inntil en meter høy og har tornete greiner, grønne blomster og store, hårete eller glatte bær. 
Stikkelsbær finnes både som grønne, gule, røde og purpurfarget, og i forskjellige størrelser. Stikkelsbær kan kjøpes i noen norske grønnsaksmarkeder i sesongen. 

## Utbredelse

Stikkelsbær kommer opprinnelig fra Kaukasus og det vestlige Asia. I Norden ble de dyrket fra 1600-tallet. I dag finnes det mange viltvoksende arter i Nord-Amerika og noen i Asia og Europa.

## Bruk
Stikkelsbær kan brukes til syltetøy, gelé eller som dessert. Opprinnelig var bærene mest kjent som medisinplante, og ble blant annet anbefalt mot pest og malaria. Saften skulle kurere alle betennelser. Tidligere fantes det stikkelsbærbrus på det norske markedet.

## Krysning
Ved krysning av solbær og stikkelsbær får man jostabær. 

## Referanser




## Eksterne lenker
*